Рамэн (тэатр)

«Рамэн» — маскоўскі музычна-драматычны тэатр, заснаваны ў 1931 годзе Іванам і Георгіем Лебедзевымі. Рэжысёрам-пастаноўшчыкам першай працы тэатра быў Майсей Гольдблат. Тэатр размяшчаецца ў будынку гатэля «Савецкі», мае статус Дзяржаўнай бюджэтнай установы культуры (ДБУК). У рэпертуар уваходзяць пастаноўкі на вядомыя літаратурныя творы. Аўтарамі сцэнарыяў часта з’яўляюцца самі акцёры.

Афіцыйна ідэя аб яго стварэнні была апублікавана ў 1930 годзе ў цыганскім часопісе «Новы шлях». Сфармулявалі яе Георгій і Іван Лебедзевы, затым падзяліліся з Майсеем Гольдблатам. У кастрычніку 1930 года група звярнулася з прапановай аб стварэнні прафесійнага тэатра цыганоў да першай наркама асветы Анатоля Луначарскага. Ён падтрымаў ідэю і паабяцаў аказаць неабходную дапамогу. 4 лістапада 1930 года на пасяджэнні актыву па нацыянальным мастацтве пры Наркамасветы РСФСР была прынята пастанова аб стварэнні ў Маскве «музычна-драматычнага інда-ромскага тэатра-студыі». З гэтай нагоды ў Вялікім тэатры быў праведзены канцэрт. 25 снежня таго ж года пачаліся прыёмныя іспыты ў студыю цыганскага тэатра ў памяшканні Тэатра сатыры. Прыёмная камісія выбірала моладзь, якая выконвала нумары без «налёту эстраднасці, штампаў і меладраматычнага надрыву». У выніку ў трупу было прынята больш за 20 чалавек.

Катэгорыя:Тэатры Масквы